PATVIRTINTA

 Jonavos rajono savivaldybės tarybos

 2023 m. birželio d. sprendimu Nr. 1 TS-

**JONAVOS R. UŽUSALIŲ mokyklos – DAUGIAFUNKCIO CENTRO REORGANIZAVIMO, PRIJUNGIANT PRIE jonavos RAJONO ŠVEICARIJOS PROGIMNAZIJOS, SĄLYGŲ APRAŠAS**

**I SKYRIUS**

**BENDROSIOS NUOSTATOS**

1. Jonavos r. Užusalių mokyklos – daugiafunkcio centro reorganizavimo, prijungiant prie Jonavos rajono Šveicarijos progimnazijos, sąlygųaprašas (toliau – Aprašas) nustato reorganizavimo būdą, sąlygas ir tvarką.

 2. Aprašas parengtas vadovaujantis Lietuvos Respublikos civilinio kodeksu, Lietuvos Respublikos biudžetinių įstaigų įstatymu, Lietuvos Respublikos vietos savivaldos įstatymu, Lietuvos Respublikos švietimo įstatymu, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, įgyvendinant Jonavos rajono savivaldybės mokyklų tinklo pertvarkos 2021–2025 metų bendrąjį planą, patvirtintą Jonavos rajono savivaldybės tarybos 2021 m. balandžio 29 d. sprendimu Nr. 1 TS-60 „Dėl Jonavos rajono savivaldybės bendrojo ugdymo mokyklų tinklo pertvarkos 2021-2025 m. bendrojo plano patvirtinimo“ (Jonavos rajono savivaldybės tarybos 2023 m. balandžio 6 d. sprendimo Nr. 1TS-53 redakcija) ir Jonavos rajono savivaldybės tarybos 2023 m. balandžio 6 d. sprendimu Nr. 1 TS-58 „Dėl sutikimo reorganizuoti Jonavos r. Užusalių mokyklą-daugiafunkcį centrą, prijungiant jį prie Jonavos rajono Šveicarijos progimnazijos kaip Užusalių skyrių“.

**II SKYRIUS**

**REORGANIZUOJAMA BIUDŽETINĖ ĮSTAIGA IR REORGANIZAVIME DALYVAUJANTI BIUDŽETINĖ ĮSTAIGA**

3. Reorganizuojama biudžetinė įstaiga:

3.1. juridinio asmens pavadinimas – Jonavos r. Užusalių mokykla-daugiafunkcis centras;

3.2. teisinė forma – biudžetinė įstaiga;

3.3. buveinės adresas – Taikos g. 25, Užusalių k., Užusalių sen., LT-55334 Jonavos r.;

3.4. juridinio asmens kodas – 190306834;

3.5. duomenys apie biudžetinę įstaigą kaupiami ir saugomi Juridinių asmenų registre (registro tvarkytojas – VĮ Registrų centras).

 4. Reorganizavime dalyvaujantis juridinis asmuo:

4.1. juridinio asmens pavadinimas – Jonavos rajono Šveicarijos progimnazija;

4.2. teisinė forma – biudžetinė įstaiga;

4.3. buveinės adresas – Šviesos g. 8, Šveicarijos k., Šveicarijos sen., LT – 55302 Jonavos r.;

4.4. juridinio asmens kodas – 190306072;

4.5. duomenys apie biudžetinę įstaigą kaupiami ir saugomi Juridinių asmenų registre (registro tvarkytojas – VĮ Registrų centras).

5. Po reorganizavimo Jonavos r. Užusalių mokykla-daugiafunkcis centras taps Jonavos rajono Šveicarijos progimnazijos struktūriniu padaliniu – Užusalių skyriumi. Jonavos rajono Šveicarijos progimnazija perims Jonavos r. Užusalių mokyklos-daugiafunkcio centro turtą, teises ir pareigas.

 6. Po reorganizavimo veiksiančios biudžetinės įstaigos – Jonavos rajono Šveicarijos progimnazijos – savininko teises ir pareigas įgyvendins Jonavos rajono savivaldybės taryba.

**III SKYRIUS**

**REORGANIZAVIMO TIKSLAS IR BŪDAS**

7. Reorganizavimo tikslas – optimizuoti savivaldybės švietimo įstaigų tinklą, racionaliau panaudoti įstaigų valdymo, mokymo ir aplinkos lėšas bei tobulinti organizacinę struktūrą.

 8. Reorganizavimo būdas – prijungimas, prijungiant reorganizuojamą biudžetinę įstaigą Jonavos r. Užusalių mokyklą-daugiafunkcį centrą kaip Užusalių skyrių prie reorganizavime dalyvaujančios biudžetinės įstaigos Jonavos rajono Šveicarijos progimnazijos.

**IV SKYRIUS**

**REORGANIZAVIMO LAIKAS, ETAPAI IR VYKDYTOJAI**

9. Reorganizavimo pradžia – informacijos apie Aprašo parengimą viešo paskelbimo diena.

 10. Reorganizavimo pabaiga – 2023 m. rugpjūčio 31 d. (iki 2023-08-31 į Juridinių asmenų registrą įregistruojami tęsiančios veiklą Jonavos rajono Šveicarijos progimnazijos pakeisti nuostatai, Jonavos r. Užusalių mokykla-daugiafunkcis centras išregistruojamas iš Juridinių asmenų registro). Nuo 2023 m. rugsėjo 1 d. Jonavos r. Užusalių mokyklos-daugiafunkcio centro pareigas perima Jonavos rajono Šveicarijos progimnazija.

 11. Reorganizavimo etapai:

 11.1. iki 2023 m. gegužės 2 d. teisės aktų nustatyta tvarka parengtas Aprašas (atsakingi vykdytojai – Jonavos r. Užusalių mokyklos-daugiafunkcio centro ir Jonavos rajono Šveicarijos progimnazijos vadovai);

 11.2. iki 2023 m. gegužės 15 d. apie numatomą Jonavos r. Užusalių mokyklos-daugiafunkcio centro reorganizavimą ir Jonavos rajono Šveicarijos progimnazijos dalyvavimą Jonavos r. Užusalių mokyklos-daugiafunkcio centro reorganizacijoje informuojami kiekvienos įstaigos darbuotojai ir jų atstovai, mokiniai ir jų tėvai (globėjai, rūpintojai) teisės aktų nustatyta tvarka (atsakingi vykdytojai – Jonavos r. Užusalių mokyklos-daugiafunkcio centro ir Jonavos rajono Šveicarijos progimnazijos vadovai);

 11.3. iki 2023 m. gegužės 15 d. apie Aprašo parengimą pranešama raštu (registruotu laišku ar kitu būdu su patvirtinimu apie pranešimo gavimą) visiems Jonavos r. Užusalių mokyklos-daugiafunkcio centro kreditoriams (atsakingas asmuo – Jonavos r. Užusalių mokyklos-daugiafunkcio centro direktorius);

 11.4. iki 2023 m. gegužės 2 d. apie Aprašo parengimą paskelbiama (vieną kartą) Jonavos r. Užusalių mokyklos-daugiafunkcio centro interneto svetainėje [www.uzusaliai.jonava.lm.lt](http://www.uzusaliai.jonava.lm.lt), Jonavos rajono Šveicarijos progimnazijos interneto svetainėje [www.sveicarija.jonava.lm.lt](http://www.sveicarija.jonava.lm.lt) ir Jonavos rajono savivaldybės interneto svetainėje [www.jonava.lt](http://www.jonava.lt). Ne vėliau kaip pirmąją viešo paskelbimo dieną Aprašas pateikiamas Juridinių asmenų registrui (atsakingi asmenys – Jonavos r. Užusalių mokyklos-daugiafunkcio centro ir Jonavos rajono Šveicarijos progimnazijos vadovai; už paskelbimą savivaldybės interneto svetainėje – Jonavos rajono savivaldybės administracijos Švietimo, kultūros ir sporto skyrius);

 11.5. ne anksčiau kaip po 30 dienų nuo viešo paskelbimo apie Aprašo parengimą dienos, parengiamas Jonavos rajono savivaldybės tarybos sprendimo dėl Jonavos r. Užusalių mokyklos-daugiafunkcio centro reorganizavimo, prijungiant prie Jonavos rajono Šveicarijos progimnazijos, projektas ir kartu su Aprašu bei Jonavos rajono Šveicarijos progimnazijos nuostatų projektu pateikiamas tvirtinti Jonavos rajono savivaldybės tarybai;

 11.6. per 5 dienas nuo Jonavos rajono savivaldybės tarybos sprendimo įsigaliojimo reorganizuojama ir reorganizavime dalyvaujanti įstaiga teisės aktų nustatyta tvarka pateikia Juridinių asmenų registrui savivaldybės tarybos sprendimo originalą arba teisės aktų nustatyta tvarka patvirtintą kopiją (atsakingi asmenys – Jonavos r. Užusalių mokyklos-daugiafunkcio centro ir Jonavos rajono Šveicarijos progimnazijos vadovai);

 11.7. vadovaujantis Lietuvos Respublikos darbo kodekso 51 straipsnio 1 dalimi, reorganizuojamos įstaigos darbuotojų darbo santykiai tęsiami reorganizavime dalyvaujančioje įstaigoje – Jonavos rajono Šveicarijos progimnazijoje pagal perimamas darbo sutartis, sudarytas su baigiančia veiklą įstaiga – Jonavos r. Užusalių mokykla-daugiafunkciu centru.

 11.8. Jonavos rajono Šveicarijos progimnazijos pakeisti nuostatai pateikiami Juridinių asmenų registrui teisės aktų nustatyta tvarka (atsakingas asmuo – Jonavos rajono Šveicarijos progimnazijos direktorius);

 11.9. reorganizuojamas Jonavos r. Užusalių mokykla-daugiafunkcis centras teisės aktų nustatyta tvarka išregistruojamas iš Juridinių asmenų registro (atsakingas asmuo – Jonavos r. Užusalių mokyklos-daugiafunkcio centro direktorius).

**V SKYRIUS**

**TURTO IR DOKUMENTŲ PERĖMIMAS**

12. Reorganizuojamos įstaigos – Jonavos r. Užusalių mokyklos-daugiafunkcio centro – turto vertė 2022 m. gruodžio 31 d. duomenimis sudarė:

 12.1. turtas pagal finansinės atskaitomybės dokumentus – 209766,46 Eur, iš jų:

 12.1.1. ilgalaikis nematerialiojo ir materialiojo turto likutine vertė – 128289,12 Eur (įsigijimo savikaina – 224754,11 Eur);

 12.1.2. išankstiniai apmokėjimai – 2044,47 Eur (ateinančių laikotarpių sąnaudos);

 12.1.3. medžiagos ir kitos atsargos – 63,48 Eur;

 12.1.4. piniginės lėšos – 9949,09 Eur, iš jų kitos lėšos – 7278,01 Eur, 1,2 proc. gyventojų pajamų mokesčio – 2671,08 Eur;

 12.1.5. gautinos sumos – 69420,30 Eur, tame skaičiuje: ugdymo išlaidos – 693,42 Eur, sukauptos gautinos sumos – 66534,22 Eur; kitos sukauptos gautinos sumos – 272,56 Eur; kitos gautinos sumos – 1920,10 Eur.

 12.2. mokėtinos sumos – 67377,11 Eur, iš jų ilgalaikiai atidėjiniai – 13400,72 Eur; skolos tiekėjams – 9795,62 Eur; kiti gauti išankstiniai mokėjimai – 4,20 Eur; kiti trumpalaikiai įsipareigojimai – 44176,57 Eur.

 12.3. užbalansinėse sąskaitose esantys likučiai – 1414360,02 Eur, iš jų:

 12.3.1. ūkinis inventorius – 98573,39 Eur;

 12.3.2. turtas, naudojamas pagal panaudos sutartis – 1311604,81 Eur;

 12.3.3. laikinam saugojimui priimtas turtas – 4181,82 Eur.

 13. Visas reorganizuojamos įstaigos, Jonavos r. Užusalių mokyklos-daugiafunkcio centro, patikėjimo, pasaugos ir panaudos pagrindais valdomas turtas ir archyvo dokumentai perduodami teisės aktų nustatyta tvarka Jonavos rajono Šveicarijos progimnazijai, pasirašius priėmimo ir perdavimo aktus.

 14. Pagal 2023 m. rugpjūčio 31 d. buhalterinės apskaitos duomenis visas reorganizuojamos įstaigos turtas, teisės ir prievolės po reorganizavimo perduodami reorganizavime dalyvaujančiai įstaigai - Jonavos rajono Šveicarijos progimnazijai.

 15. Reorganizuojamos įstaigos antspaudai, pasirašius turto ir dokumentacijos perdavimo ir priėmimo aktus, sunaikinami teisės aktų nustatyta tvarka.

**VI SKYRIUS**

**BAIGIAMOSIOS NUOSTATOS**

16. Reorganizavimo metu užtikrinamas reorganizuojamos įstaigos – Jonavos r. Užusalių mokyklos-daugiafunkcio centro – nepertraukiamas uždavinių ir funkcijų, nustatytų Švietimo įstatyme, Jonavos r. Užusalių mokyklos-daugiafunkcio centro nuostatuose bei kituose teisės aktuose, vykdymas, veiklos tęstinumas, įsipareigojimų vykdymas, įstatymais numatytos garantijos darbuotojams.

 17. Jonavos r. Užusalių mokykla-daugiafunkcis centras užtikrina minimalias reorganizavimo sąnaudas, įgyvendinant vykdomų funkcijų tęstinumą, sudaro tik tuos sandorius, kurie būtini įstaigos veiklai užtikrinti iki reorganizavimo pabaigos.

\_\_\_\_\_\_\_\_\_\_\_\_\_\_\_\_\_